Gastronomia Parisiensis

[thumb|upright=2|[Lutetia, Insula Franciae, Campania e *Carte gastronomique de la France* ab Andrea Bourguignon anno 1929 delineata]]
**Gastronomia Parisiensis**, scilicet ars culinaria Lutetiae et regionis Insulae Franciae ab aevo medio in fontibus relata est. Michael Montanus anno 1588 Lutetiam "generositate mensae suae magnam" laudavit (*grande en félicité de son assiette*). Recentius "urbem gulosissimam magnificissimamque Europae" (''la ville la plus gourmande et la plus magnifique de l'Europe*) et "urbem capitalem Imperii Gulae" (*la capitale de l'Empire Gourmand*) Grimod de la Reynière nuncupavit, Andreas Bourguignon "centrum orbis terrarum gastronomicum" (*centre gastronomique du monde*) in *Carte gastronomique de la France* quam anno 1929 divulgavit.

Etiamsi nihil de coquinis scripsit, Iulianus imperator, Lutetiae annis 350 morans, aquam, vites viniferas, ficos hac in urbe provenientes laudavit. "Parisius" vel Lutetia ab Ioanne de Hauvilla, poeta saeculi XII, his verbis laudatur:
:: ... mundi rosa, balsamus orbis,
::Sidonis ornatu, sua mensis et sua potu,
::Dives agris, fecunda mero, mansueta colonis,
::Messe ferax ...

Caseos saeculo XV Lutetiae venditatos Panthaleo de Conflentia descripsit:
:Sed venio versus bonam et famosissimam civitatem Parisiensem, ad quam fere omnia bona confluunt ultra ea quae ibidem nascuntur, cum sit ad modum  ... Parisius et in partibus circumstantibus casei de Bria excellentissimi habentur, nec immerito ... Patria tamen haec plana est et satis sicca, et ideo credo bonitatem pascuum et herbarum hoc facere.

## Notae 
## Bibliographia 
; Fontes antiquiores
* 1223/1224 : Henricus de Andeliaco, *La Bataille des vins* (Alexandre Héron, *Oeuvres de Henri d'Andeli, trouvère normand du 13e siècle* [Rotomagi, 1880] pp. 23-30, 87-129)
* c. 1393 : 
* 1477 : 
* 1579 : , "Relazione di Francia, 1579" in L. Firpo, ed., *Relazioni di ambasciatori veneti al Senato, V, Francia (1492-1600)* (Taurinis, 1978) pp. 775-812 (fide  pp. 75-82)
* 1803-1808, 1810, 1812 : 
* 1842 : 
* 1846 : 
* 1862 : Alfred Delvau, *Histoire anecdotique des cafés et cabarets de Paris*. Lutetiae, 1862 Textus apud Gallica
* 1867 : Auguste Luchet, "Les Grandes Cuisines et les Grandes Caves" in Victor Hugo, praef., *Paris-Guide, par les principaux écrivains et artistes de la France* (Lutetiae: Librairie Internationale) vol. 2 pp. 1538-1554
* 1873 : Emile Zola, *Le Ventre de Paris*. Lutetiae: Charpentier Textus
* 1889 : Theodore Child, "Characteristic Parisian Cafés" in *Harper's New Monthly Magazine* (Aprili 1889) pp. 687–703
* 1920 : Julian Street, *Where Paris Dines*. Garden City NY: Doubleday Textus
* 1922-1924 : Curnonsky, Marcel Rouff, *La France gastronomique: Paris I, du Ier au VIIe arrondissement*; *Paris II, du VIIIe au XXe arrondissement*; *Environs de Paris I, Seine, Seine et Oise et Oise*; *Environs de Paris II, Seine-et-Marne et Aisne*. Lutetiae: Rouff
* 1928 : 
* 1938 : 

; Eruditio recentior
* 

## Nexus externi 
* "Les Plus Beaux Restaurants de la Belle Epoque" chez *Paris Zigzag''
* Aline Boutillon, "Café et restaurants du boulevard au XIXe siècle"

!
Categoria:Insula Franciae (regio hodierna)
Categoria:Ars coquinaria regionum Francicarum
Parisiensis